ՄՌՏ-ն նաև առավելագույն տեղեկություն է տալիս բոլոր հոդերի ներքին կառուցվածքների մասին: Այն շատ է օգտագործվում կոնքազդրային և ծնկան հոդի, ուսահոդի, դաստակի, սրունքթաթային հոդերի հետազոտման նպատակով: ՄՌՏ-ն լավագույն մեթոդ է հանդիսանում քունքստործնոտային հոդի հետազոտման համար, որի միջոցով մենք կարող ենք տեսնել ներհոդային այնպիսի կառուցվածքներ, որոնք հետազոտման այլ տարբերակներով բացարձակապես անտեսանելի են: Այս հոդի հետազոտման ժամանակ մենք ստանում ենք նաև դինամիկ պատկերներ, ինչը թույլ է տալիս ուսումնասիրել հոդի և իր բաղադրիչների շարժունակությունը:Այս ամենը շատ կարևոր է ճիշտ ախտորոշման և հետագա արդյունավետ բուժման համար: